rlitschk/wikidir huggingface dataset:
Delft betekent Delft, Stadt in de Provinz Süüdholland, Nedderlannen, Delft, Eiland in Sri Lanka, Delft, Township in Süüdafrika, Delft, Oort in Minnesota, USA, Delft, Oort in de Gemeen Hurst, Seeland, Nedderlannen, Delft, Oort in de Gemeen Neehuus in’n Landkreis Cuxhoben, Neddersassen, Delft, nedderlandsch Schipp von 1782, dat vörher ünner den Naam Hercules föhrt is, Delft, nedderlandsch Schipp von 1783. Delft is de Familiennaam von Désirée von Delft (* 1985), düütsche Schauspelerin, Menno van Delft (* 1963), nedderlandschen Cembalospeler, Organist un Musikwetenschopper. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
(134) Sophrosyne is en Asteroid ut de Hööftgördel (Spektralklass C) de an’n 27. September 1873 vun den düütschen Astronom Karl Theodor Robert Luther in London opdeckt wurrn is. De afsolute Helligkeit vun den Asteroiden bedrocht 8,76. Sophrosyne (σοφροσύνη – greeksch Besünnenheit) is nah Sokrates en vun de minschlich Hööfttugenden. Sophrosyne bewegt sück up en elliptischen Bahn um de Sünn. Dorbi is de Asteroid in' Perihel 2,264 un in' Aphel 2,862 AE um de Sünn weg. De Bahn is 11,589° gegen de Ekliptik neigt, de Bahnexzentrizität bedrocht 0,117 Sophrosyne hett en Dörmeter vun rund 108 km. Se hett en dunkel köhlenstoffriek Böverflach mit en Albedo vun 0,036. Sophrosyne in den JPL Small-Body Database Browser
Dotan (börgerlich Naam Dotan Harpenau; * 26. Oktober 1986 in Jerusalem) is en nedderlannsch Singer-Songwriter. In sien Heimatland harr he temelk kommerziellen Spood, mit sien tweet Album 7 Layers fung sien internatschonale Karriere an. Sien Musik wurrd as vun den Folk beinfloot Popmusik beschreeven. Dotan wurr 1986 in Jerusalem boren, sien Vader weer Israeli, sien Moder stamm ut de Nedderlannen. Nahdem sück de Öllern trennt harrn, is Dotan bi sien Moder in Amsterdam upwussen. Bi sien Besöök bi sien Vader in Israel hett he Hebrääsch lehrt. As Teenager hett he sück dat Gitarr-Spelen sülvst bibrocht. Enn' vun de 2000er Johren hett he eenig Demoupnahmen an verscheeden Musikproduzenten schickt, wat hüm toletzt to en Verdrag mit EMI führen dee. 2010 geev he sien Job up un hett sien Studium ahn Afsluss afbraken, um as Musiker to arbeiten. Sien Debütalbum Dream Parade keem 2011 herut un reck Platz 55 vun de nedderlannsch Albumcharts. Mit de Single This Town reck Dotan Platz 29 vun de Nederlandse Top 40. Um tegen sien Lampenfever antogahn, hett Dotan beslooten, lütt Privatkonzerte to geven. He hett denn en Uproop över sien Siet bi Facebook instellt un geev so tallriek Konzerte in privaten Wahnzimmern, up Huusbööt oder up
Huchten (Hoochdüütsch Huchting) is een Stadtdeel vun Bremen up de lunke Siet vun de Werser. Huchten liggt een beten över de Masch up de Vörgeest. Dor hefft al in vör- un fröhgeschichtlich Tieden Minschen wohnt. Siet dat 12. Jahrhunnert breet sik dat Dörp ok up dat Brookland in'n Norden un'n Westen vun de Geest ut. Huchting is hüdigendags een Stadtdeel mit de Oortsdeele Karkhuchting, Middelshuchting, Sodenmatt un Grolland. Huchting weer fröher een Dörp un bestünn ut de Deele Karkhuchten, Middelshuchten un Brookhuchten. Siet dat 14. Johrhunnert hett de Bremer Raat dor siene Hannen up leggt. De eerste Kark is woll an't Enn vun dat 12. Johrhunnert boot wurrn. Siet den Anfang vun dat 20. Johrhunnert sünd allerhand nee Wohnhüser boot wurrn. 1946 kreeg Huchting dat Ortsamt, siet 1957 hett de Sellschup för Wohnungsbau in de Stadt Bremen, de Gewoba grote Streken vun Huchting mit nee, moderne Hüser toboot. De ole Kark weer Sankt Georg toeegent. An't Enn vun't 19. Johrhunnert is se afreten wurrn. Eduard Gildemeister un Henrich Deetjen hefft dor denn 1878 bit 1879 de neegootsche Backsteenkarken hensett, de dor vundage noch steiht. De Toorn is um un bi 46 Meter hoch. 1966 is de St.Matthäus-Kark boot wurrn, 1971
Braak (hoochdüütsch Braak) is en lütten Oort in de Gemeen Kumbarg (Samtgemeen Land Hadeln) in’n Landkreis Cuxhoben, Neddersassen. De Oort höört von öllers bi Geversdörp mit bi. Braak liggt in de Masch von de Oost. De Naveröörd sünd Geversdörp in’n Noorden, Neenseebagen un Marn in’n Oosten, Neendiek, Neendiekerdörp un Freenhoff in’n Süüdoosten, Klint, Bösenhörn un Kumbarg in’n Süden un In’n Fellen, Feldhööv un Dingwöörden in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Oort hett von öllers bi de Gemeen Geversdörp mit bihöört, de an’n 1. November 2016 Deel von de Gemeen Kumbarg worrn is. Braak is evangeelsch-luthersch präägt un höört to dat Kaspel von de Andreas-Kark in Geversdörp. För de Kathoolschen is de Hillig-Krüüz-Kark in Oterndörp tostännig. Braak liggt an de Straat twüschen Kumbarg un Geversdörp, de in Geversdörp an de Kreisstraat 25 ran geiht un in Kumbarg an de Bundsstraat 73. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 29 Kilometer in’n Noordwesten von Braak. De nächste Bahnhoff is so bi dree Kilometer wied weg in’n
Albert Arnold „Al“ Gore Jr. (* 31. März 1948 in Washington, D.C.) is en US-amerikaansch Politiker (Demokraatsche Partei), Ünnernehmer as ok Umweltschuuler. Van 1993 bit 2001 weer he ünner Präsident Bill Clinton de 45. Viezpräsident vun de USA. 2007 kreeg he den Freedensnobelpries. Van 1977 bit 1985 hett he den Bundsstaat Tennessee as Afordneter in dat Repräsentantenhuus, vertreeden, ansluutend denn in den Senat. 1988 is he mit sien eegen Präsidentschapskandidatur scheitert. Nah sien Amtstiet as Viezpräsident is he för de Demokraten bi de Präsidentschapswahl 2000 weer antreeden, weer aber den republikaanschen Kandidaten George W. Bush ünnerlegen. Woll kunn Gore bundswiet över 500.000 Stimmen mehr up sück schrieven as sien Gegenkandidate, aber Bush kreeg över de Bundsstaaten mehr Wahlmännerstimmen un dormit den Wahlsieg. Dat Ergevnis in’ Bundsstaat Florida broch de Entscheeden, wenngliek dat bannig umstreeden weer. Gore hett mehrere Schriften to’n Umweltschuul herutbrocht un hollt weltwiet Vördrääg to dat Thema. Ut sien Multimediapräsentatschoon över de globale Erwärmung is de mit en Oscar uttekent Dokumentatschoon Eine unbequeme Wahrheit (An Inconvenient Truth) hervörgahn. Dorneben hett he dat GLOBE-Programm up den Weg brocht, as ok de Konzertreeg Live Earth. 2007 wurr Al Gore för sien Bemöhen um en Bewusstmaaken vun de Klimakrise un hör
Neon (gr.: νέος neos „nee“ ) is en Cheemsch Element mit dat Atomteken Ne un de Atomtall 10, wat blangen Helium, Argon, Krypton, Xenon un Radon en Eddelgas dorstellt. In dat Periodensystem steiht dat ganz rechts, wat andüüdt, dat Neon en vulle butenste Elektronenschaal opwiest. Dorüm kann dat Gas ok nich so licht mit sik sülvst oder annere Elementen reageeren. In de Natur kummt Neon as atomar Gas vör un billt keen Molekülen. As dat eerste Eddelgas weer 1894 Argon vun Lord Rayleigh un William Ramsay opdeckt worrn. Ramsay hett 1985 denn ok Helium ut Uranierz isoleert, dat bit dorhen blots ut dat Spektrum vun Sünnlicht bekannt weer. Ut de Gesetten vun’t Periodensystem hett he sehn, dat twüschen Helium un Argon noch en wieter’t Element mit en Atommasse vun ruchweg 20 u liggen müss. Vun 1986 an hett he dorüm toeerst verschedene MInieralen un Meteoriten un de Gasen ünnersöcht, de se bi’t Oplösen oder hittmaken afgeven deen. Ramsy un sien Mitarbeiter Morris William Travers harrn dorbi aver nich recht Spood. Se fünnen vör allen Helium un nich so faken ok Argon. Ok de Ünnersöken vun hitte Gasen ut Cauterets in Frankriek un ut Iesland hebbt keen Resultaten bröcht. Opletzt hebbt
Selbeck betekent Selbeck, Oordsdeel van Mölm, Noordrhien-Westfalen, Selbke, Dörp bi Barntrup Kiek ok bi: Selbecke. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Swartenmoor (hoochdüütsch Schwarzenmoor) is en Oort in de Gemeen Öberndörp (Samtgemeen Land Hadeln) in’n Landkreis Cuxhoben, Neddersassen. De Oort höört polietsch al von öllers bi Öberndörp mit bi. De Naveröörd sünd Bremerreeg un Brook in’n Noorden, Isensee un Schüttdamm in’n Süüdoosten, Hasenfleet in’n Süüdwesten un Moordiek un Tollboom in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Swartenmoor is evangeelsch-luthersch präägt un höört to dat Kaspel von de Georg-Kark in Öberndörp. För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is. Dör Swartenmoor löppt de Kreisstraat 27, de in’n Süüdoosten na Schüttdamm an de Bundsstraat 495 ran geiht un in’n Westen in Hasenfleet an de Landsstraat 113. De L 113 wedder geiht in’n Noorden na Öderquart un in’n Westen na Öberndörp un an de Bundsstraat 73 ran. De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so 36 Kilometer in’n Süüdoosten von Swartenmoor. De nächste Bahnhoff is so bi acht Kilometer wied weg in’n Westen de Bahnhoff Wingst an de
Georg Beckmann (* 29. Dezember 1868 in Bentwisch; † 7. Januar 1939 in Gießen) weer en düütschen Politiker von de SPD un USPD. Beckmann is 1868 in Bentwisch boren un denn in Swartenmoor na Volksschool gahn. Na de School hett he 1883 bet 1887 in Hamborg en Lehr as Discher maakt. As he mit de Lehr trech weer, is he dör Middel- un Westdüütschland reist un hett bet 1897 as Gesell arbeidt. Denn is he as Anstellten bi de Allgemene Oortskrankenkass in Gießen anfungen un dor bet 1920 bleven. An’t Enn von de Johren 1880 güng Beckmann in de SPD. In de Tied von’n Eersten Weltkrieg is he in dat Lager von de USPD wesselt, för de he von Juni 1920 bet Mai 1924 in’n Wahlkreis Hessen 22 (Hessen-Darmstadt) Afornten von’n eersten Rieksdag von de Weimarer Republik weer. Beckmann weer ok siet 1908 as Arbeidgeververtreder Maat von dat Gewarvgericht in Gießen, Stadtverornten von de Stadt Gießen un Maat von’n Kreisdag un Kreisutschuss von’n Kreis Gießen. Normdaten: GND: 129849782 (OGND, AKS) | VIAF: 42928913 | Wikipedia-Personensöök
Brook (hoochdüütsch Bruch) is en Oort in de Gemeen Öderquart (Samtgemeen Noordkeden) in’n Landkreis Stood, Neddersassen. De Oort hett polietsch von öllers to de Buurschoppen Bentwisch un Klinten tohöört. De Naveröörd sünd Kaidiek, Döösmoor un Hamelwöördenermoor in’n Noordoosten, Neelannermoor in’n Süüdoosten, Isensee un Schüttdamm in’n Süden, Swartenmoor, Moordiek un Bremerreeg in’n Süüdwesten un Moorstreek un Armsdörp in’n Noordwesten. De Oort hett vör 1852 to dat Grevengericht Freeborg tohöört un denn von 1852 bet 1885 to dat Amt Freeborg. Na 1885 weer dat in’n Kreis Keden. 1932 is dat Deel von’n Kreis Stood worrn. In de Tied üm de Johrhunnertwenn to dat 20. Johrhunnert sünd de Buurschoppen Bentwisch un Klinten Deel von de Gemeen Öderquart worrn, de sik in ehren Ümfang na dat Kaspel von de Johannis-Kark richten dee. Bentwisch: Brook is evangeelsch-luthersch präägt un höört to dat Kaspel von de Johannis-Kark in Öderquart. För de Kathoolschen is de Hillig-Geist-Kark in Stood tostännig. Von Brook loopt lüttjere Straten na Kaidiek in’n Noorden an de Kreisstraat 12, na Swartenmoor in’n Süden an de K 27 un na de Landsstraat 113. De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so 37 Kilometer in’n Süüdoosten von Brook. De
Kreuel (hoochdüütsch Kreuel) is en Oort in de Gemeen Stood in’n Landkreis Stood, Neddersassen. Kreuel liggt in Keden, en knappen Kilometer af von de ole Bützfleter Süderelv un Bützfletersand. Bi Kreuel doot Abbenfleter Slüsenfleet, Bützfleter Kanaal un Hörn-Götzdörper Kanaal in de Bützfleter Süderelv münnen. De Naveröörd sünd Abbenfleet mit Graueroort in’n Noordoosten, Bützfleet in’n Süden, Bossel in’n Westen un Depenbeek un Barnkroog in’n Noordwesten. De Oort höört polietsch von öllers bi de Buurschop Fleet mit bi. In de Tied üm de Johrhunnertwenn to dat 20. Johrhunnert is de Buurschop Fleet Deel von de Gemeen Bützfleet worrn, de sik in ehren Ümfang na dat Kaspel von de Nicolai-Kark richten dee. De Oort hett vör 1852 to dat Grevengericht Bützfleet tohöört un denn von 1852 bet 1885 to dat Amt Wischhoben. Na 1885 weer dat in’n Kreis Keden. 1932 is dat Deel von’n Kreis Stood worrn. Kreuel is evangeelsch-luthersch präägt un höört to dat Kaspel von de Nicolai-Kark in Bützfleet. För de Kathoolschen is de Hillig-Geist-Kark in Stood tostännig. Dör Kreuel löppt de Landsstraat 111, de in’n Noordwesten över Aßel un Drochters na Wischhoben un Freeborg geiht un in’n Süden na Bützfleet un bi Stood an de Bundsstraat 73 un Autobahn 26
Ulrike Kriener (* 24. Dezember 1954 in Bottrop) is en düütsche Schauspelerin. Kriener is in Overhus upwussen. Van 1976 bit 1979 wurr se an de Schauspeelschool in Hamborg to en Schauspelerin utbildt. De Regisseur Berengar Pfahl hett hör 1977 noch wiels hör Utbillen för sien Feernsehmehrdeeler Britta insett. Se speel de engste Früendin vun de vun Verena Plangger dorstellt Titelfigur. Dornah övernehm se in mehreren Produktschonen vun Pfahl Hööftrullen. Nah de Schauspeelschool gung se an dat Slotttheater in Moers, 1983 an de Städtischen Bühnen in Freeburg in'n Breisgau un later an dat Residenztheater München. Doris Dörrie hett hör 1985 för hör Film Im Innern des Wals instellt. De folgen Arbeiten mit de Regisseurin Dörrie hemm hör den endgültigen Döbröök brocht, un se hörrt siet de spoodriek Kummedie Männer, in de se de Ehefru vun Heiner Lauterbach speel, to de beleevtesten Schauspelerinnen in Kino un Feernsehen. Siet 2003 speel se de Titelrull in de ZDF-Saterdagskrimi-Reeg Kommissarin Lucas; bit April 2015 wurrn bitlang 22 Folgen utstrahlt. 2008 kunn man hör in de Feernseh-Mehrdeeler Die Gustloff ünner de Regie vun Joseph Vilsmaier neben Michael Mendl, Kai Wiesinger un Dana Vávrová as Marinehülpskraft Berta Burkat sehn. Ulrike Kriener is siet 1992 mit den Regisseur
Fridken van’n Elbrinke, mit börgerliken Naam Friedrich Herbst, ok bekennt unner sien Kortnaam Fritz Herbst (* 4. März 1889; † 10. Januar 1971 in’n Doiern) was eun plattduitsken Schrüiver iut’n Lipperland. Heu schreiv tweu Boiker up Lippsk Platt. Verstoh´ jü näo lippsk Pladt? Dänn leset mol döt Boiksken ;Iufeln: Uckermann, [1929] 30 S. Wat fört Gemoid: Ruimsel un Vertellsel in lippks Platt;Deppelt: Topp & Möller, 1968. - 88 S. List vun plattdüütschen Schrievers Indrag to den Schriever in dat Westfäälsche Autorenlexikon (hoochdüütsch) Fridken van’n Elbrinke in de Datenbank Die niederdeutsche Literatur (hoogdüütsch)
Eduard Schoneweg (* 5. Juni 1886 in Büilefeld; † 7. Januar 1969 in Iufeln) was eun plattduitsken Schriever van Theaterstücken up Lippsk Platt. Friedrich Herbst studeer Germanistik, Archäologie un Kunsthistorie in Heidelberg, München, Göttingen, London, Paris un äuk in Mönster. In’n Johr 1909 maak heu in Göttingen sien Exaam os eun Turnlehrer. 1911 promoveer Herbst un wurr eun Dokter phil. In’n eersten Weltkrüig focht heu os eun Soldaat. No’n Krüig is heu as Studienraad teogange. Van 1925 af is Friedrich Herbst dat Städtsck Museum Builefeld süin Direkter. He is den 7. Januar 1969 in Iufeln mit Däude afgohn. Süin öörstet Werk, dat Theaterstück Nao Hius!, is över eun westfölsken Hoofegner, de iut de russken Fangenskop in’n Krüig retiuwwer no Hius kümmt. Süine Friu früjj man ol eun anneren, ok heu weg was. An’n Enne bringt de Protagonist sk sümst ümme. Van’n Quickborn wuur kritiseert, dat de Charaktere nich seo recht passig sind. Liekers kreig dat Stück Loow för süin gedet Platt, wo nich Duitsk mank is. Nao Hius! Ein niederdeutsches Trauerspiel in 5 Aufz. Builefeld: Norm-Druck Thumel & Jaecker, 1928 Dä Student van Mönster : Lustspiel in 3 Aufzügen. 1930 Piepenbrinks up Briutschau : Eine niederdeutsche Bauernkomödie. 1930 Lachende Erben
Noyon [nɔ.ˈjɔ̃] is een Stadt in den Norden vun Frankriek in de Region Picardie un in dat Département Oise. Se liggt um un bi 100 km in'n Norden vun Paris. In röömsche Tiet weer de Naam vun Noyon Noviomagus Veromanduorum. De Grött vun de Gemeende is 1.800 Hektar. Se liggt so wat bi 52 m öber Normalnull. An de 15.000 Inwohners leevt dor. Dat gifft een grote gootsche Kathedraal un een Soot mit Naam Fontaine du Dauphin ut dat Jahr 1771. Um un bi 530 n.Chr. is Noyon de Stadt vun een Bischop wurrn. 721 is de Frankenkönig Chilperik II. as König vun Neustrien un Austrien in Noyon sturven un dor ok begraven wurrn. In dat Jahr 768 hefft de Franken Karl den Groten in Noyon to ehren König maakt. Up den 3. Juli 987 kreeg Hugo Capet in Noyon de Kroon vun den König vun Frankriek upsett'. Um un bi 1150 gung dat los mit den Boo vun de hüdige Kathedraal. An'n 13. August 1516 hefft König Franz I. vun Frankriek un Kaiser Karl V. in Noyon Freden slaten. Dorbi kreeg Frankriek Mailand in'e Hannen un geev dor Neapel för up. 1559 is Noyon in den Freden vun Chateau-Cambrésis
Vincent Matsen (* 4. September 1725 in Hamborg; † 8. März 1788 in Ritzbüttel) weer en hambörgschen Koopmann un Senater. Matsen is 1725 as Söhn von Catharine Caecilie, borene Moller vom Baum, un den Koopmann Nikolaus Matsen (20. Juli 1696–14. Dezember 1748) in Hamborg boren. He is an’n 28. Januar 1771 Diaken an de Katharinen-Kark worrn un an’n 5. Oktober 1774 Hambörger Raadsherr. Von 1784 bet to sien Dood 1788 weer he Amtmann von dat Amt Ritzbüttel. Matsen is 1788 na en Slaganfall doodbleven. He hett an’n 12. August 1752 Dorothea Elisabeth Thuun (4. September 1727–4. November 1786) freet. De beiden harrn teihn Kinner, ünner annern Hermann († 16. Juni 1837), Dorothea Elisabeth (1. April 1757–21. August 1792; hett Christian Eberhard Schuster freet), Anna Catharina (8. April 1758–21. Oktober 1833), Vincent (28. Mai 1761–3. Mai 1833), Nikolaus (2. September 1763–4. Mai 1833) un Johanna Maria (* 17. April 1766). Langenberger Kulturlexikon - Unter der Muren F. Georg Buek: Die hamburgischen Oberalten, ihre bürgerliche Wirksamkeit und ihre Familien. Perthes-Besser & Mauke, Hamborg 1857, Sied 325 The Gentleman’s Magazine, and Historical Chronicle. Band 58, E. Cave, 1788, Sied 276
Charles Anthony Werner (* 28. März 1838 in New Orleans; † 18. Oktober 1891 in Hamborg) weer en düütschen Jurist. Werner is 1838 in New Orleans boren. He keem as Kind na Hamborg un weer dor op de Gelehrtenschool. Na de School hett he an de Universität Heidelberg Juristeree studeert un sien Dr. jur. maakt. Na dat Studium keem he na Hamborg trügg un weer Avkaat. Von 1864 af an weer he Amts- un Gerichtsaktuar in Bardörp. Werner is denn na’n Dood von sien Vörgänger Samuel Samuelson an’n 19. Februar 1868 as Amtsverwalter von dat Amt Ritzbüttel wählt worrn un hett dat Amt an’n 18. März antreden. In siene Amtstied hett he ünner annern den Wernerwald twüschen Sahlenborg un Berensch anleggen laten. Dat Ritzbüttel un Cuxhoben sik 1872 to een Gemeen tohoopslaten hebbt, is ok in siene Tied passeert. Werner is bet to sien Dood dör Kreeft 1891 Amtsverwalter bleven. He liggt begraven op’n Karkhoff Ritzbüttel. Werner hett Erminia Antonia Arnold († 1893) freet. De beiden harrn twee Kinner, Alfred (* 1869) un Elsa (* 1874). Op’n Karkhoff Ritzbüttel steiht vondaag en Obelisk, de an Werner erinnern schall. De Wernerwald hett jüstso na em sien Naam kregen as an’n 13.
De Langenstraat (hoochdüütsch Langenstraße) is en Oort in de Gemeen Kumbarg (Samtgemeen Land Hadeln) in’n Landkreis Cuxhoben, Neddersassen. De Oort höört polietsch al von öllers bi Kumbarg mit bi un is vondaag kumplett mit Kumbarg tohoopwussen. Langenstraat liggt an’n Noordrand von de Wingst hen na de Maschen von de Au un de Oost. Dichtbi löppt de Neehuus-Bülkauer Kanaal langs. De Naveröörd sünd Westercaadwisch in’n Noorden, Möhlenreeg, Müggenbarg un Klotzen in’n Noordoosten, Olenfloot in’n Oosten, Fievhusendörp in’n Süden, Spleth un Ooldkeden in’n Süüdwesten un Westermoor in’n Westen. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Langenstraat is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. De Schüttenvereen Kumbarg-Langenstraat is 1889 grünnt worrn. Dat Schüttenfest warrt an dat eerste Wekenenn in’n September fiert. Dör Langenstraat löppt de Kreisstraat 22, de in’n Süüdwesten över Ooldkeden na Tollboom un an de K 21 ran geiht un in’n Noorden an de Bundsstraat 73. De B 73 geiht denn in’n Noordwesten över Neehuus un Oterndörp na Cuxhoben un in’n Süüdoosten
Langenstraße is de hoochdüütsche Naam von Langenstraote, Oort in de Gemeen Ruihen in’n Kreis Saust, Noordrhien-Westfalen, Langenstraat, Oort in de Gemeen Kumbarg in’n Landkreis Cuxhoben, Neddersassen, Langenstraat, Straat in Bremen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Marn betekent Marn, Stadt in’n Kreis Dithmarschen, Sleswig-Holsteen, Marn, Oort in de Gemeen Geversdörp in’n Landkreis Cuxhoben, Neddersassen. Marn is de Familiennaam von Ervin Marn (* 1986), sloweenschen Naturbahnrodler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Marn (hoochdüütsch Marne) is en lütten Oort in de Gemeen Kumbarg (Samtgemeen Land Hadeln) in’n Landkreis Cuxhoben, Neddersassen. De Oort höört von öllers bi Geversdörp mit bi. De Naveröörd sünd Snook in’n Noorden, Good Neendiek un Laak in’n Süüdoosten, Neendiek un Neendiekerdörp in’n Süden un Neenseebagen in’n Westen. Dat Good Marn hett de Familie von Katte tohöört. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Oort hett von öllers bi de Gemeen Geversdörp mit bihöört, de an’n 1. November 2016 Deel von de Gemeen Kumbarg worrn is. Marn is evangeelsch-luthersch präägt un höört to dat Kaspel von de Andreas-Kark in Geversdörp. För de Kathoolschen is de Hillig-Krüüz-Kark in Oterndörp tostännig. Marn liggt an de Kreisstraat 25, de in’n Süüdoosten över Laak na Öberndörp geiht un in’n Noordwesten na Geversdörp un an de Landsstraat 111. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 30 Kilometer in’n Noordwesten von Marn. De nächste Bahnhoff is so bi söss Kilometer wied weg in’n Süüdwesten de Bahnhoff Kumbarg an de Nedderelvbahn. Christoph B. Scharf:
Neendiekerdörp (hoochdüütsch Neuendeicherdorf) is en Oort in de Gemeen Kumbarg (Samtgemeen Land Hadeln) in’n Landkreis Cuxhoben, Neddersassen. De Oort höört polietsch al von öllers bi Geversdörp mit bi. Neendiekerdörp liggt in de Masch von de Oost. De Naveröörd sünd Neendiek un Marn in’n Noorden, Good Neendiek in’n Noordoosten, Laak mit’n Heuhoff in’n Oosten, Oostercaadwisch in’n Süden, Freenhoff, Klint un Kumbarg in’n Süüdwesten un Braak un Neenseebagen in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Oort höört von öllers bi de Gemeen Geversdörp mit bi, de an’n 1. November 2016 Deel von de Gemeen Kumbarg worrn is. Neendiekerdörp is evangeelsch-luthersch präägt un höört to dat Kaspel von de Andreas-Kark in Geversdörp. För de Kathoolschen is de Hillig-Krüüz-Kark in Oterndörp tostännig. Neendiekerdörp liggt an en Blangenstraat von de Kreisstraat 25, de in’n Süüdoosten över Laak na Öberndörp geiht un in’n Noordwesten na Geversdörp un an de Landsstraat 111. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 31 Kilometer in’n Noordwesten von Neendiekerdörp. De nächste Bahnhoff is so bi söven